ҚР көмірсутектер кен орындары бойынша базалық жобалық құжаттарына және талдауларына тәуелсіз сараптама жүргізу үшін тәуелсіз сарапшыларды біліктілік іріктеуден өткізу туралы хабарландыру

Қазақстан Республикасының Энергетика министрлігі «Тәуелсіз сарапшыларды тарту және біліктілік тұрғысынан іріктеу, сондай-ақ тәуелсіз сараптамаға ақы төлеу қағидаларын бекіту туралы» Қазақстан Республикасы Энергетика министрінің 2022 жылғы 17 мамырдағы №173 бұйрығына сәйкес базалық жобалау құжаттары мен әзірлеу талдауларына тәуелсіз сараптама жүргізу үшін тәуелсіз сарапшыларды біліктілік іріктеуден өткізеді.

1) Мемлекеттік орган: Қазақстан Республикасының Энергетика министрлігі
Мемлекеттік органның орналасқан жері: Қазақстан Республикасы 
Астана қаласы, Есіл ауданы, 
Қабанбай батыр даңғылы 19, блок «А»,
Пошталық мекенжайы: 010000
Анықтама үшін байланыс.: 8 (7172) 786974, 786947
e-mail.: t.kazhenov@energo.gov.kz, e.kenzhebek@energo.gov.kz

2) Геология және көмірсутек кен орындарын игеру саласындағы тәуелсіз сарапшы кандидаттарына қойылатын талаптар:
1) Қазақстан Республикасы азаматтығының болуы;
2) мұнай-газ саласында жоғары бейінді білім туралы дипломның болуы (шетелдік білім беру ұйымдары берген білім туралы құжаттар үшін "Білім туралы" Қазақстан Республикасы Заңының 39-бабында көзделген жағдайларда тану рәсімінен өткенін растайтын құжаттың болуы қажет);
	3)	геология немесе көмірсутек кен орындарын игеру саласында кемінде 15 (он бес) жыл жұмыс тәжірибесінің болуы не Жобаларды жобалауға мамандандырылған ғылыми-зерттеу институттары мен ұйымдарда кемінде 15 (он бес) жыл жұмыс тәжірибесінің болуы;
	Тәуелсіз сарапшыға үміткер және тәуелсіз сарапшы Көмірсутектер кен орындарын барлау және әзірлеу жөніндегі орталық комиссияның мүшесі болмауы тиіс.

3) Құжаттарды қабылдау мерзімі: 29.10.2026 – 12.11.2026 жж.
4)  Қажетті құжаттар тізбесі:
Қазақстан Республикасының Энергетика министрлігіне еркін нысанда толтырылған өтінім, мынадай құжаттармен бірге ұсынылады:
· жеке басын куәландыратын құжаттың көшірмесі;
· бейіні бойынша еңбек қызметін растайтын құжаттың көшірмесі (еңбек кітапшасын не кәсіби саладағы жұмыс тәжірибесін растайтын құжатты (бұйрықтардан үзінді көшірме);
· білімі туралы құжаттың көшірмесі.

5) Іріктеуді өткізу күні мен уақыты: 2026 жылғы 21 қараша сағат 9:00 – 13:00, 14:30 – 18:30.
                                                                       2026 жылғы 22 қараша сағат 9:00 – 13:00, 14:30 – 18:30.


Базалық жобалау құжаттарына және әзірлеу талдауларына тәуелсіз сараптама жүргізу үшін тәуелсіз сарапшыларды біліктілік іріктеу талаптарына қатысты ақпаратпен	сайтта https://adilet.zan.kz/kaz/docs/V2200028105 танысуға болады.
 

